**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.09.2023, ora 08.00 – 12.09.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 12.09.2023, ora 07.00**

**RÂURI**

**Debitele au fost în general staționare,** exceptând cursul superior al Prutului, unde au fost în ușoară scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mici (sub 30%) pe râurile din bazinele hidrografice: Bârlad, Tazlău, Jijia, pe unele râuri din bazinele inferioare ale Jiului şi Oltului, din bazinul superior al Argeşului și pe râurile din Dobrogea.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi relativ staționare.**

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 11.09.2023 – 12.09.2023 **a fost în scădere,** având valoarea **de** **4200 m3/s**, peste media multianuală a lunii **septembrie (3800 m3/s).**

În aval de Porţile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

**Debitul la intrarea în ţară (secţiunea Baziaş) va fi în scădere (3500 m3/s).**

În aval de Porțile de Fier debitele vor fi în scădere pe sectorul Gruia – Cernavodă şi în creştere pe sectorul Hârşova – Tulcea.

**2.** **Situația meteorologică în intervalul 11.09.2023, ora 09.00 – 12.09.2023, ora 06.00**

**ÎN ŢARĂ**

**Vremea a fost predominant frumoasă și** caldă pentru această dată, exceptând zona de sud-est a teritoriului, unde valorile termice diurne s-au situat în jurul mediilor multianuale. Cerul a fost variabil în estul și centrul țării, precum și la munte și mai mult senin în rest. Cu totul izolat, în nordul Carpaților Orientali a plouat slab. Vântul a suflat slab și moderat. Temperaturile maxime s-au încadrat între 22 de grade la Mahmudia și 32 de grade la Sânnicolau Mare, Jimbolia, Săcuieni și Chișineu-Criș, iar la ora 6 temperatura aerului avea valori cuprinse între 7 grade la Miercurea Ciuc și 21 de grade la Șiria. La începutul și sfârșitul intervalului, cu totul izolat, mai ales în depresiuni și pe văi, s-a format ceață.

**OBSERVAȚII:** *de ieri de la ora 06 au fost în vigoare 3 mesaje atenționare cod galben pentru fenomene meteorologice periculoase imediate, câte 1 emisă de către SRPV Bacău, SRPV Cluj, respectiv SRPV Sibiu.*

**LA BUCUREŞTI**

**Vremea a fost frumoasă și caldă.** Cerul a fost mai mult senin, iar vântul a suflat slab până la moderat. Temperatura maximă a fost de 27 de grade la Afumați și 29 de grade la Filaret și Băneasa, iar la ora 6 se înregistrau 10 grade în Băneasa, 12 grade la Afumați și 14 grade la Filaret.

 **3. Prognoza meteorologică în intervalul 12.09.2023, ora 09.00 – 13.09.2023, ora 09.009**

**ÎN ŢARĂ**

**Vremea va fi în general frumoasă și călduroasă** după-amiaza în regiunile vestice și sudice. Cerul va fi variabil la senin, cu unele înnorări după-amiaza și seara în zona de munte și în nord-estul teritoriului, unde izolat vor fi averse slabe, posibil însoțite și de descărcări electrice. Vântul va sufla slab și moderat, trecător cu ușoare intensificări pe parcursul zilei în sud-est. Temperaturile maxime se vor încadra între 24 și 33 de grade, iar cele minime vor fi cuprinse între 7...8 grade în depresiunile Carpaților Orientali și 18...20 de grade în Dealurile de Vest și pe litoral. Dimineața și noaptea, în depresiuni și pe văi, izolat se va semnala ceață.

**LA BUCUREŞTI**

**Vremea va fi frumoasă și va deveni călduroasă** după-amiaza, când se va înregistra o maximă termică de 31...32 de grade. Cerul va fi mai mult senin și vântul slab până la moderat. Temperatura minimă va fi de 13...15 grade.

Temperatura maximă va fi de 29...30 de grade, iar cea minimă de 14...15 grade, mai scăzută în zona preorășenească spre 12 grade.

1. ***CALITATEA APELOR***
	1. **Pe fluviul Dunărea**

 Nu au fost semnalate evenimente deosebite.

* 1. **Pe râurile interioare**

 Nu au fost semnalate evenimente deosebite.

* 1. **Pe Marea Neagră**

 Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**APM Dâmboviţa şi IGSU** revin cu informaţii suplimentare referitoare la cele 2 incendii reizbucnite la aglomerări de deşeuri din data de 09.09.2023, din jurul orei 07:30, urmare a incendiului iniţial din data de 07.09.2023, pe raza comunei Conțești, județul Dâmbovița pe un teren agricol / viran poziționat între satul Bălteni si localitatea Mavrodin (Răcari). Au ars deșeuri de plastic, cauciuc şi textile. Incendiile au fost stinse în aceeaşi zi, 09.09.2023, ora 10:00, de către pompierii ISUJ Dâmboviţa. Nu au fost efectuate măsurători de calitate a aerului.

**Agenţia Naţională pentru Protecţia Mediului** informează că, din rezultatele analizelor efectuate în intervalul de 08.09.2023 - 10.09.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu au fost înregistrate depăşiri ale valorii limită zilnice pentru indicatorul particule în suspensie la staţiile de monitoring automate a calităţii aerului (Media zilnică de 50 µg/m3 pentru PM10** (pulberi în suspensie cu diametrul sub 10 microni**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 08.09.2023 – 11.09.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**Judeţul Constanţa :**

S-a instituit faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan (debitul Fluviului Dunărea a atins valoarea de atenționare/avertizare astfel: în Secțiunea Smârdan s-a înregistrat un nivel de 142 cm, respectiv un debit de 275 mc/s) respectiv:

- în scop potabil: S.A.A.C. Dăeni, Comuna Smârdan.

- irigații: SC Tumult Grup SRL, SC Balta Star SRL, A.N.I.F. Tulcea - Amonte Ostrov, A.N.I.F. Tulcea - Amonte Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Amonte Peceneaga -Turcoaia – Macin, A.N.I.F. Tulcea - Amonte 23 August – Măcin;

- piscicultură: S.C. Piscicola Macin (Am. Turcoaia).

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 **DIRECȚIA COMUNICARE**